ET
C 132/160
Euroopa Liidu Teataja
24.3.2022
Neljapäev, 7. oktoober 2021
riske ja kiidab heaks komisjoni eelmise aasta jooksul vastu võetud meetmed, millega kehtestatakse kolmandate riikide kesksete vastaspoolte liigitamise kriteeriumid;
23. peab kahetsusväärseks, et ELi finantsasutustes ja organites ei suudeta tagada täielikku soolist tasakaalu, ning eriti asjaolu, et naised on jätkuvalt pangandus- ja finantsteenuste valdkonnas juhtivatel ametikohtadel alaesindatud; rõhutab, et sooline tasakaal juhatustes ja töötajate seas toob nii ühiskondlikku kui ka majanduslikku tulu; on seisukohal, et ELi finantsasutustesse ja -organitesse tööle kandideerijate valikul tuleks lähtuda teenete ja võimekuse kriteeriumidest, et asjaomane institutsioon või asutus toimiks võimalikult tõhusalt; kutsub valitsusi ning kõiki asutusi ja organeid seadma esikohale täieliku soolise tasakaalu saavutamine nii kiiresti kui võimalik, sealhulgas esitades eelvaliku läbinud kandidaatide sooliselt tasakaalustatud nimekirjad kõigi tulevaste ametisse nimetamiste puhul, mis vajavad parlamendi nõusolekut, sealhulgas EKP-s ja ELi kõrgemates finantsasutustes, püüdes lisada vähemalt ühe nais- ja ühe meessoost kandidaadi igas ametisse nimetamise menetluses; tuletab meelde oma 14. märtsi 2019. aasta resolutsiooni (39), mille eesmärk on tagada sooline tasakaal ELi majandus- ja rahandusalaste ametikohtade kandidaatide eelseisvas nimekirjas, ning kordab oma kohustust mitte võtta arvesse kandidaatide nimekirju, mille puhul ei ole järgitud soolise tasakaalu põhimõtet;
24.
kutsub komisjoni üles vaatama läbi kõlblikkuse kriteeriumid, eesmärgiga tõmmata ligi rohkem naiste taotlusi;
Järelevalve
25. tunnustab Euroopa pangandusjärelevalve rolli pankadele ajutise kapitali- ja tegevusabi tagamisel COVID-19 pandee­ miale reageerides, et nad saaksid jätkuvalt ettevõtjatele ja kodumajapidamistele rahalist tuge pakkuda ning kahjumit katta, säilitades samal ajal järelevalve kõrge kvaliteedi; võtab teadmiseks ühtse järelevalvemehhanismi mure suurte kulude, väikese kasumlikkuse, madalseisus turuhindade ja ebapiisavate investeeringute pärast uutesse tehnoloogiatesse pangandussektoris; nõuab suunist puhvrite taastamise eeldatava ajakava ja lähenemisviisi kohta;
26. rõhutab ELi pangandusjärelevalve läbipaistvuse ja prognoositavuse suurendamise tähtsust ning tunnustab sellega seoses hiljutist tava avaldada pangapõhised 2. samba nõuded; on veendunud, et individuaalsed nõuded muudavad ühtse järelevalvemehhanismi ootused usaldusväärsemaks ja hõlbustavad investoritel teadlikumate otsuste tegemist;
27. eeldab, et ühtse järelevalvemehhanismi organisatsioonistruktuuri hiljutised muudatused, lihtsustades süsteemi ja kaasates tehnoloogilisi uuendusi, hõlbustavad riskipõhisemat järelevalvet ja asutusesisest koostööd;
28. peab väärtuslikuks ühtse järelevalvemehhanismi 2020. aasta novembri analüüsi pangandussektori võimalike haavatavuste kohta eri stsenaariumide korral, arvestades šoki mõju varade kvaliteedile ja kapitalile;
29. märgib, et krediidiriski usaldusväärne juhtimine peaks jääma ühtse järelevalvemehhanismi üheks peamiseks prioriteediks; jagab ühtse järelevalvemehhanismi muret, et pangad võivad muuta oma krediidiriski mudeleid, ning võtab sellega seoses teadmiseks ühtse järelevalvemehhanismi järelevalvealased ootused tegevuse nõuetekohaseks ettevalmistami­ seks, pidades silmas viivislaenude eeldatavat suurenemist, ja usaldusväärseks krediidiriski juhtimiseks, nagu on kirjas oluliste asutuste tegevjuhtidele saadetud kirjades ja COVID-19-ga seotud krediidiriski strateegias; toetab ühtse järelevalvemehha­ nismi tõhustatud järelevalvet suure finantsvõimendusega turgude üle; märgib, et kõik pangad ei ole suutnud täita ühtse järelevalvemehhanismi krediidiriski juhtimise ootusi, mis tähendab, et on vaja teha täiendavaid jõupingutusi;
30. tunnistab, et COVID-19 põhjustatud kriis suurendab viivislaenude edasise kuhjumise ohtu; võtab murega teadmiseks EKP ennustuse, et tõsise, kuid usutava stsenaariumi korral võivad viivislaenud ulatuda 2022. aasta lõpuks 1,4 triljoni euroni; rõhutab, et viivislaenude kuhjumise vältimiseks on lähitulevikus kõige tähtsam tagada, et varade kvaliteedi halvenemisega tegeletaks pankade bilanssides asjakohaselt ja kiiresti; soovitab liikmesriikidel selle probleemi lahendamiseks teha täiendavaid jõupingutusi; võtab sellega seoses teadmiseks komisjoni 16. detsembri 2020. aasta teatise viivislaenude probleemi lahendamise kohta COVID-19 pandeemia tagajärgede kontekstis (COM(2020)0822), et võimaldada pankadel toetada ELi kodumajapidamisi ja ettevõtteid; eeldab, et tarbijakrediidi direktiivi (40) läbivaatamine tagab tarbijakaitse kõrge
(39) (40)
ELT C 23, 21.1.2021, lk 105.
Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, 22.5.2008, lk 66).